
מדינת ישראל - משרד ראש הממשלה  -  רשות התקשוב 
מכרז פומבי מס' 17/16 לאספקת והקמת מערכת לניהול ידע עבור משרד ראש הממשלה היחידה לשיפור השירות הממשלתי

1. משרד ראש הממשלה – רשות התקשוב הממשלתי (להלן: "המשרד") מבקש לקבל הצעות עבור אספקת והקמת מערכת לניהול ידע עבור פעילות היחידה לשיפור השירות הממשלתי לציבור השייכת לרשות התקשוב הממשלתי שבמשרד ראש הממשלה, הכל בהתאם לדרישות המשרד כמפורט במסמכי המכרז, ובפרט בפרק 2 . 

2. את מסמכי המכרז ניתן להוריד באתר האינטרנט של מנהל הרכש הממשלתי שכתובתו http://www.mr.gov.il/Pages/HomePage.aspx
3. תקופת התקשרות לתקופה של שלוש שנים בהתאם להסכם המצורף למכרז. המשרד יהיה רשאי להאריך את תקופת ההתקשרות בתקופות נוספות בנות עד שנה כל אחת ועד שלוש שנים נוספות בסך הכול בהתאם להוראות ההסכם. 
4. התנאים מוקדמים להשתתפות במכרז (התנאים המלאים והמחייבים מפורטים במסמכי המכרז):
4.1 מציע שהינו בעלים של תוכנת מדף למערכת לניהול ידע או נציג / מפיץ מורשה בישראל של יצרן תוכנת מדף למערכת לניהול ידע, ובעל יכולת לביצוע שינויים בתוכנת המדף בהתאם לצרכי הארגון שבו מוטמעת מערכת לניהול ידע.
4.2 מציע שהינו בעל ותק במתן כל מרכיבי השירות הבאים: הקמה (לרבות אפיון, פיתוח ואספקה), הטמעה ותחזוקה (לרבות תמיכה) למערכות לניהול ידע בארץ, לפחות החל מיום 1.1.2014 ברצף עד המועד האחרון להגשת הצעות במכרז.
4.3 מציע שהינו בעל ניסיון קודם בביצוע (לפחות) 2 פרויקטים בארץ ב-5 השנים אשר קדמו למועד האחרון להגשת ההצעות במכרז, בהם סיפק המציע את כל מרכיבי השירותים הבאים: הקמה (לרבות אפיון, פיתוח ואספקה), הטמעה ותחזוקה (לרבות תמיכה) של מערכת ניהול הידע המוּצעת על-ידיו, כאשר לפחות אחד מתוך אותם פרויקטים הינו בהיקף של מינימום 300 משתמשי מערכת כהגדרתם במסמכי המכרז, ולפחות אחד מתוך אותם פרויקטים כולל הנגשה חיצונית של המידע ללקוחות חיצוניים באמצעות אתר אינטרנט.
4.4 מציע שהמחזור הכספי שלו בכל אחת מהשנים 2014 ו-2015 בתחום מתן שירותי הקמה (לרבות אפיון, פיתוח ואספקה), הטמעה ותחזוקה (לרבות תמיכה) למערכות לניהול ידע, עומד על (לפחות) 2,000,000 ₪, לא כולל מע"מ.
4.5 המציע מחזיק בכל אישור ו/או רישיון ו/או רישוי ו/או היתר ו/או הרשאה הנדרשים על פי כל דין לביצוע השירותים נשוא מכרז זה, וכן רשום בכל מרשם המתנהל על פי דין ונדרש לצורך ביצוע השירותים נשוא מכרז זה, וכולם כשהם תקפים על שמו נכון למועד האחרון להגשת הצעות, ולמעט אם נאמר מפורשות אחרת במסמכי המכרז.
4.6 מבלי לגרוע מכלליות האמור בסעיף 4.5 למציע אישורים תקפים על שמו לפי חוק עסקאות גופים ציבוריים, התשל"ו – 1976 והוא עומד בתנאים ובהוראות הנדרשים לפי חוק זה.
4.7 על המציע להיות תאגיד רשום בישראל כדין, וללא חובות אגרה שנתית לרשם החברות / השותפויות, בגין השנים הקודמות למכרז; במידה והמציע הוא חברה – על נסח הרישום שלה להעיד כי היא אינה חברה מפרת חוק ואינה בהתראה לפני רישום כחברה מפרת חוק.
4.8 המציע צירף להצעתו ערבות להצעה, בסך 40,000 ₪, כמפורט במסמכי המכרז. 
4.9 המציע, המנהל הכללי של המציע וכל אחד מבעלי השליטה בו כהגדרתם במסמכי המכרז, לא הורשעו ו/או נחקרו בחשד בעבירה ביטחונית או בעבירה שנושאה פיסקאלי (כגון: אי-העברת ניכויים, אי-דיווח לרשויות המס, אי-מתן קבלות רישמיות וכיו"ב) לרבות בעבירות לפי חוק מס קניה (סחורות ושירותים), התשי"ב-1952; פקודת מס הכנסה; פקודת המכס; חוק מס ערך מוסף, התשל"ו-1975; חוק הפיקוח על המטבע, התשל"ח-1978, או בעבירות לפי סעיפים 290 עד 297, 383 עד 393 ו- 414 עד 438 לחוק העונשין, התשל"ז – 1977, זולת אם חלפה תקופת ההתיישנות לפי חוק המרשם הפלילי ותקנת השבים, התשמ"א – 1981.

5. שאלות ובקשות להבהרות יש לשלוח למרכז ועדת המכרזים בכתובת: rechesh@gov.il ,  עד ליום 14.7.2016 בשעה 16:00. תשובות והבהרות המשרד יפורסמו באתר האינטרנט של מנהל הרכש הממשלתי במשרד האוצר בכתובת: http://www.mr.gov.il/Pages/HomePage.aspx.  תשובות והבהרות אלה יהוו חלק בלתי נפרד ממסמכי המכרז.
המשרד שומר לעצמו את הזכות לפרסם שינויים והבהרות במסמכי המכרז, אף אם אינם נובעים משאלות ההבהרה שהתקבלו מהמציעים, וזאת עד לזמן סביר לפני המועד האחרון להגשת הצעות. שינויים והבהרות אלה יפרסם המשרד באתר האינטרנט, בכתובת המצוינת בסעיף לעיל, וגם הם יהוו חלק בלתי נפרד ממסמכי המכרז. באחריות המציעים לבדוק את פרסומי המשרד באשר למכרז זה באתר האינטרנט, כאמור.
6. הגשת הצעות: יש להגיש, בשפה העברית, לתיבת המכרזים של המשרד, לתיבת המכרזים שבקומת הכניסה בבניין ממשל זמין, רח' נתנאל לורך 1, ירושלים, עד לתאריך 28.7.2016, כ"ב תמוז התשע"ו, בשעה 13:00. מובהר כי אין לשלוח הצעות בדואר. הצעה שלא תימצא בתוך תיבת המכרזים של המזמין במועד האחרון להגשת ההצעות מכל סיבה שהיא לא תידון כלל, לא תשתתף במכרז, ותוחזר למענה. 

